Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: szóló 1990. évi LXV. törvény (Ötv.) 19. § (2) e) pontja tekinthető törvényi felhatalmazásnak. Ezen rendelkezésnek az
Paragraph Index: 1431

5. §), mely alapján a testület csak akkor kérheti az Ön által említett adatokat, ha azokra valóban szüksége van a munkájához, „általában, csak úgy” nem. Az adatoknak eleget kell tenniük az Avtv.-ben foglalt minőségi követelményeknek (Avtv. 7. §), az adatbiztonság követelményeinek (Avtv. 10. §), és biztosítani kell az érintettek jogait is (Avtv. 11.—16. §). Mindezeken felül egyes adatfajták tekintetében más jogszabályok további feltételeket is támaszthatnak (például: üzleti titkok). A feltételek érvényesülését az adatszolgáltató (tehát Ön, illetve munkatársai) is köteles figyelemmel kísérni, és ha nem teljesülnek, az adatszolgáltatás megtagadható, mint ahogy akkor is, ha az adatot kérőnek nincs jogalapja az adat kezelésére. Amennyiben az adatszolgáltatás fent leírt feltételei megvannak, és az adatok a testületnek vagy a képviselőnek kiadhatók, a másolat készítését az Ötv. 19. § (2) e) pontjában foglalt ügyviteli közreműködés keretében igényelheti a képviselő. Végezetül: az adatkezelő az adatvédelmi szabályokat mindenkivel szemben köteles érvényre jutatni. Amennyiben Ön — akár a fent leírtak alapján — jogszerűen megtagadja valamely adat(ok) kiadását, a testület nem vonhatja Önt felelősségre, hiszen a kötelességét teljesítette mint köztisztviselő, egy alkotmányos jog védelme érdekében. Adatvédelmi kérdésekben forduljon hozzám továbbra is bizalommal. Budapest, 1999. február 15. Üdvözlettel: Dr. Majtényi László (76/A/1999) * * * [Állásfoglalás: a cigány és a nem cigány gyerekek egészségére ható tényezők szociológiai vizsgálatának adatvédelmi követelményei] Neményi Mária MTA Szociológiai Kutatóintézet Budapest Úri u. 49. Tisztelt Neményi Mária! Beadványát, melyben állásfoglalásomat kéri a cigány-magyar gyermekek egészségére ható tényezők vizsgálatát célzó kutatással kapcsolatban, kivizsgáltam. A vizsgálat eredményét az alábbiakban foglalom öszze: [...] A felvenni kívánt adatok nagy része a különleges (egészségügyi) adatok kategóriájába tartozik, míg a kutatás fő rendező elve ugyancsak egy különleges adat: az etnikai hovatartozás. Különleges adat a személyes adatok védelméről és

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes